paragraph_text: Klapsko pjevanje ili klapska glazba, tradicijska je hrvatska vokalna glazba podrijetlom iz Dalmacije, najviše iz primorskih i otočkih krajeva. Izvodi se i u gradskim i u seoskim sredinama.<!-- ovo Hrv. leksikon ne navodi, ali na HRT-u je bio prilog o klapama iz malih sela na Hvaru koja tradicionalno pjevaju --> Klapa je skupina od pet do osam pjevača koji pjevaju a capella, bez pratnje glazbala. U svojim počecima klapske su pjesme izvodili muškarci, a poslije se javljaju ženske (prva osnovana jest Klapa Zadranke) i mješovite klape.